
REFERAT
privind aprobarea proiectului “Reabilitarea, modernizarea, dezvoltarea şi echiparea ambulatoriului Spitalului Clinic de Boli Infecţioase şi Pneumoftiziologie „Dr. Victor Babeş”, Timişoara” şi a cheltuielilor aferente acestuia, a Documentaţiei de avizare a lucrărilor de intervenţii şi Analizei cost-beneficiu în vederea realizării acestui obiectiv de investiţii 
Sistemul de asistenţă medicală din România şi, implicit din Timişoara, trece printr-o perioadă de reformă prelungită şi istovitoare accentuată de lipsa fondurilor şi a existenţei echipamentelor uzate moral. Cadrele medicale resimt lipsa medicamentelor şi echipamentelor necesare unui serviciu medical de calitate. 

În acest context, Strategia Naţională de Sănătate Publică îşi propune să stabilească şi să contureze mecanisme şi linii directoare ce au ca scop îmbunătăţirea stării de sănătate a populaţiei României şi asigurarea unui înalt nivel de protecţie a sănătăţii umane prin implementarea unor măsuri care vizează transformarea structurilor actuale din domeniul sănătăţii publice în cele adecvate noilor concepţii şi abordări de la nivel internaţional.

Spitalul „Dr.V.BABEŞ” Timişoara este un Spital Clinic de Boli Infecţioase şi Pneumoftiziologie, cu profil unic în Regiunea de Vest. Prin specificul activităţii, Spitalul are adresabilitate regională, deservind populaţia judeţului Timiş şi a judeţelor limitrofe din vestul ţării. Afecţiunile tratate aici reprezintă probleme majore de sănătate publică la nivel local, regional şi UE/OMS: TBC, BPOC, HIV/SIDA, hepatite virale cronice cu VHC şi VHB, infecţiile severe. 
Spitalul funcţionează pe strada Gheorghe Adam la nr. 13, într-un imobil cuprinzând mai multe corpuri de clădiri construite în etape diferite. 

În baza HG nr.866/16.08.2002, începând cu 01.01.2003 Spitalul Clinic de Boli Infecţioase şi Pneumoftiziologie ”Dr. VICTOR BABEŞ” trece din domeniul privat al statului şi din administrarea Ministerului Sănătăţii şi Familiei în domeniul public al Municipiului Timişoara şi în administrarea Consiliului Local al Municipiului Timişoara.

În baza HCL nr.145/29.03.2005  Consiliul Local al Municipiului Timişoara dă în administrarea Spitalului Clinic de Boli Infecţioase şi Pneumoftiziologie ”Dr. VICTOR BABEŞ” imobilele în care acesta îşi desfăşoară activitatea şi care fac parte din domeniul public al Municipiului Timişoara.
Ambulatoriul actual al spitalului este prea mic, dotat nesatisfăcător, iar fondurile alocate de Ministerul Sănătăţii Publice sunt insuficiente pentru amenajarea unor spaţii corespunzătoare în care actul medical să se desfăşoare în condiţii de calitate.

Infrastructura ambulatoriului este veche, cabinetele medicale de specialitate sunt insalubre şi fără dotări minime, circuitele funcţionale sunt necorespunzătoare, iar serviciile medicale paraclinice şi de laborator sunt insuficiente şi slabe calitativ prin lipsa echipamentelor medicale adecvate.

Din cauza spaţiilor neadecvate şi lipsei echipamentelor medicale performante, există dificultăţi  în stabilirea unui diagnostic rapid şi corect. Având în vedere prevederile Ordinului nr. 39/2008 al Ministerului Sănătăţii Publice referitoare la reorganizarea ambulatoriului spitalului, precum şi necesitatea alinierii rapide la standardele de acreditare europeană, considerăm necesare şi oportune lucrări vizând reabilitarea, modernizarea, dezvoltarea şi echiparea ambulatoriului Spitalului Clinic de Boli Infecţioase şi Pneumoftiziologie ”Dr. VICTOR BABEŞ”. 

Reorganizarea ambulatoriului spitalului şi alinierea acestuia rapidă la standardele de acreditare europene presupune o alocare masivă de fonduri. 

Timişoara se confruntă cu multe probleme şi trebuie să-şi echilibreze capacitatea de a răspunde la acestea, păstrând însă, în acelaşi timp, actualul nivel al serviciilor si infrastructurii în condiţiile unor resurse financiare limitate. 

Programul Operaţional Regional 2007-2013, prin Axa prioritară 3, Domeniul major de intervenţie 3.1, sprijină implementarea strategiei naţionale în domeniul sănătăţii, pentru eficientizarea serviciilor de sănătate, prin reabilitarea şi dotarea infrastructurii spitaliceşti, precum şi prin reabilitarea şi echiparea ambulatoriilor.

În acest context a devenit oportună accesarea de fonduri structurale nerambursabile şi participarea  în cadrul Programului Operaţional Regional (POR) 2007-2013, Axa prioritară 3-„Îmbunătăţirea infrastructurii sociale”, Domeniul major de intervenţie 3.1. – „Reabilitarea/modernizarea/echiparea infrastructurii serviciilor de sănătate” cu proiectul “Reabilitarea, modernizarea, dezvoltarea şi echiparea ambulatoriului Spitalului Clinic de Boli Infecţioase şi Pneumoftiziologie „Dr. Victor Babeş”, Timişoara”. Conform Ghidului Solicitantului, este eligibil ca şi solicitant numai autoritatea publică locală, respectiv Municipiul Timişoara.
Din valoarea cheltuielilor eligibile ale proiectului, 98% reprezintă asistenţă financiară nerambursabilă, iar Municipiul Timişoara va cofinanţa proiectul cu o cotă de minim 2%. TVA-ul aferent cheltuielilor eligibile se va recupera de la bugetul de stat, conform Ordinului Ministerului Economiei şi Finanţelor nr. 911 din 10 august 2007 pentru aprobarea Normelor metodologice de aplicare a prevederilor <LLNK 12007    29130 301   0 33>Ordonanţei Guvernului nr. 29/2007 privind modul de alocare a instrumentelor structurale, a prefinanţării şi a cofinanţării alocate de la bugetul de stat, inclusiv din Fondul naţional de dezvoltare, în bugetul instituţiilor implicate în gestionarea instrumentelor structurale şi utilizarea acestora pentru obiectivul convergenţă, aprobată cu modificări şi completări prin <LLNK 12007   249 10 201   0 18>Legea nr. 249/2007;

Având în vedere documentaţia de avizare a lucrărilor de intervenţii şi analiza cost-beneficiu elaborate de către S.C. I.S.E. Performer Consult S.R.L.  în baza contractului de prestare de servicii nr.145/13.10.2008.
Propunem 

comisiilor din cadrul Consiliului Local al Municipiului Timişoara
- aprobarea proiectului “Reabilitarea, modernizarea, dezvoltarea şi echiparea ambulatoriului Spitalului Clinic de Boli Infecţioase şi Pneumoftiziologie „Dr. Victor Babeş”, Timişoara” şi a cheltuielilor aferente acestuia, în vederea accesării de fonduri nerambursabile prin Programul Operaţional Regional (POR) 2007-2013, Axa prioritară 3 - „Îmbunătăţirea infrastructurii sociale”, Domeniul major de intervenţie 3.1. – „Reabilitarea/modernizarea/echiparea infrastructurii serviciilor de sănătate”.
- aprobarea Documentaţiei de avizare a lucrărilor de intervenţii şi Analizei cost-beneficiu în vederea realizării obiectivului de investiţii “Reabilitarea, modernizarea, dezvoltarea şi echiparea ambulatoriului Spitalului Clinic de Boli Infecţioase şi Pneumoftiziologie „Dr. Victor Babeş”, Timişoara” în valoare de 3.824.855 lei/1.006.541 euro (TVA inclus), elaborate de către S.C. I.S.E. PERFORMER CONSULT S.R.L., cu principalii indicatori tehnico-economici prevăzuţi în Anexa la prezentul referat.
· aprobarea alocării în bugetul local a sumei de 3.824.855  lei / 1.006.541 euro (TVA inclus),  reprezentând valoarea totală a investiţiei, care se avansează integral, conform Anexei. Pe parcursul implementării proiectului, 98% din valoarea totală a cheltuielilor eligibile ale proiectului se va recupera din asistenţa financiară nerambursabilă, iar valoarea TVA-lui aferent cheltuielilor eligibile ale proiectului se va recupera de la bugetul de stat, prin cereri de rambursare.

· aprobarea cofinanţării proiectului de către Municipiul Timişoara cu o cotă de minim 2% din valoarea cheltuielilor eligibile aferente acestuia.
Director Direcţia Dezvoltare


               Serviciul Dezvoltare Locală şi Integrare Europeană
Arh. Aurelia Junie





Ec. Adriana Deaconu

Director Direcţia Economică




Director Direcţia Patrimoniu
Ec. Smaranda Haracicu





Ec. Nicuşor C-ntin Miuţ

Avizat juridic




Cons. Juridic Mirela Lasuschevici
Redactat
Cons. Claudia Bălulescu
PAGE  
1


FP 53-01, Ver. 1


